369 



anatomiske Undersøgelser eller for Studier af Fosterets 

 Udvikling i Ægget (Rathke 1829, Lereboullet 1862 og 

 senest Lem o in e); men dens hele Naturhistorie, dens Bio- 

 logi, blev dog først i de seneste Tider atter gjort til Gjenstand 

 for en planmæssig og nogenlunde udtømmende Behandling* 

 Særlig Interesse for os her i Landet har det, ogsaa i 

 praktisk-økonomisk Henseende, naar et sligt Arbejde er 

 udført i vort umiddelbare Naboland, fordi dets Resultater 

 da med nogenlunde Sandsynlighed ogsaa ville kunne over- 

 føres paa vore Forhold. En for faa Aar siden udkommen 

 akademisk Afhandling*) af Ad air ik Steffenburg har den 

 Fortjeneste at have oplyst Flodkrebsens Naturhistorie i 

 Sverrig ved omhyggelige Iagttagelser, med skjønsom Be- 

 nyttelse af, hvad der andensteds derom var blevet be- 

 kjendt. Et Uddrag af dette Arbejde vil derfor sikkert 

 være vor Læsekreds velkomment. 



Astacus fluviatilis hører til en temmelig artrig og vidt 

 udbredt Slægt; der findes talrige Arter af Flodkrebs i 

 Nordamerika fra Winnipeg- og Saskatchevan Søen mod 

 Nord lige ned til Florida, Texas, Cuba og Mexiko, ja 

 muligvis endog i den nordlige Del af Sydamerika**). 

 De findes i næsten hele Europa og det nordlige Asien 

 lige til Amur og Japan, og de komme paa den sydlige 

 Halvkugle igjen i det sydlige Brasilien, i Chile, paa 

 Madagaskar og Nyholland. Det hele bekjendte Antal af 

 Arter opgaves for nogle Aar siden til 56, hvoraf Amerika 

 besad de 40***), Nyholland 11. Af europæiske Arter 



'^') Bidrag til kånnedomen om FlodkråftansNaturalhistoiia, Falun 1872. 



**) Jfr. en Årtikel i dette Tidsskrifts 3dje Række, 3dje Bind, S. 348. 



***) Alle de øst- og mellemamerikanske Arter, øst for Klippebjærgene, 

 tilhøre en egen Underslægt (Cambarus), hvorimod de vestameri- 

 kanske Arter, fra Kalifornien, Oregon osv., ere ægte Astaci lige- 

 som de nordasiatiske og europæiske. 



